b'\n_START_ARTICLE_\nVepri\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1850-1863 m. Vepriuose veik\xc4\x97 parapin\xc4\x97 mokykla. 1863 m. \xc4\xafsteigta rusi\xc5\xa1ka prad\xc5\xbeios mokykla. 1914-1916 m. prad\xc5\xbeios mokykla buvo laikinai u\xc5\xbedaryta, 1916 m. v\xc4\x97l prad\xc4\x97jo veikti, joje jau buvo mokoma lietuvi\xc5\xb3 kalba. 1920 m. pradin\xc4\x97 mokykla perkelta \xc4\xaf dvaro oficinos patalpas. 1925 m. mokykla persik\xc4\x97l\xc4\x97 \xc4\xaf kit\xc4\x85 pastat\xc4\x85, kuris stov\xc4\x97jo dabartin\xc4\x97s ambulatorijos vietoje. 1939 m. prad\xc5\xbeios mokykloje jau buvo 6 skyriai._NEWLINE_1944-1949 m. Vepriuose veik\xc4\x97 progimnazija. 1955 m. Vepri\xc5\xb3 progimnazija perorganizuota \xc4\xaf vidurin\xc4\x99 mokykl\xc4\x85. 1959 m. i\xc5\xa1leista pirmoji abiturient\xc5\xb3 laida. 2000-2001 m. m. pertvarkyta mokymo baz\xc4\x97, mokykla prad\xc4\x97jo \xc4\xafgyvendinti profilin\xc4\xaf mokym\xc4\x85. 2001-2002 m. \xc4\xafgyvendinamas profilinis mokymas 11-12 kl., profiliavimo pradmenis atitinkantis mokymas 9-10 kl. (modulinis mokymas), 4 kl. prad\xc4\x97tas \xc4\xafgyvendinti kryptingas meninis ugdymas. 2002-2003 m. pirmoje klas\xc4\x97je \xc4\xafgyvendinama kryptingo meninio ugdymo programa, nuo antros klas\xc4\x97s \xc4\xafvedamas ankstyvasis angl\xc5\xb3 kalbos mokymas, ple\xc4\x8diasi tarptautiniai ry\xc5\xa1iai su Europos \xc5\xa1ali\xc5\xb3 mokyklomis._NEWLINE_2003-2004 m.m. Sli\xc5\xbei\xc5\xb3 ir Pagele\xc5\xbei\xc5\xb3 pradin\xc4\x97s mokyklos tapo Vepri\xc5\xb3 vidurin\xc4\x97s mokyklos pradinio ugdymo skyriais, nuo 2004 m. mokyklai priklauso Sli\xc5\xbei\xc5\xb3 ir Vepri\xc5\xb3 ikimokyklinio ugdymo skyriai.'